# **DECIZIA ETAPEI DE ÎNCADRARE**

proiect

Ca urmare a solicitării de emitere a acordului de mediu adresate de **ORAȘUL JIBOU,** cu sediul în județul Sălaj, orașul Jibou, str. P-ța 1 Decembrie 1918, nr. 16, înregistrată la A.P.M. Sălaj cu nr. 6366 din 03.08.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 04.01.2024, că proiectul: *EXTINDERE PARC INDUSTRIAL*, propus a fi amplasat în orașul Jibou, zona Parc Industrial, f.n., județul Sălaj,

***nu se supune evaluării impactului asupra mediului și nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa 2, la pct. 10, lit a)*-* proiecte de dezvoltare a unităților/zonelor industriale;

- autorităţile reprezentate în comisia de analiză tehnică nu au avut obiecţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în Graiul Sălajului, afişare si înregistrare anunţ la sediul Primăriei orașului Jibou, precum si la sediul si pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

**b1) dimensiunea si concepţia întregului proiect: conform memoriului de prezentare și avizului de gospodărire a apelor( proiect):**

ORAȘUL JIBOU dorește extiderea parcului industrial existent prin realizarea căilor de comunicație și a rețelelor edilitare principale. Investiția are ca scop crearea unei zone de Parc Industrial de specializarea inteligentă.

Amplasamentul obiectivului se află în intravilanul orașului Jibou, Str. Parc Industrial, cf. nr. 55103, 53374, aflat în proprietatea Orașului Jibou.

Terenul de amplasament are o suprafață aproximativă de 4,9 ha și cuprinde zona căilor de comunicații propuse, sens giratoriu propus și zona aferentă Parcului de specilizare inteligentă. În afara acestei suprafețe sunt propuse lucrări pe strada Parc Industrial pentru realizarea rețelelor edilitare (alimentare cu apă, canalizare menajeră, canalizare pluvială, alimentare cu energie electrică, telecomunicații, alimentare cu gaze naturale).

În prima etapă se propune realizarea căilor de comunicații și rețelele edilitare principale, urmând ca investitorii să își autorizeze construcțiile propuse, racordurile edilitare și accese pe parcelă. Proiectul și prezentul memoriu va face referire doar la căile de comunicație (drum, trotuare, sens giratoriu, spații verzi adiacente, parcări și rețele edilitare). Prin proiect se urmărește crearea și dezvoltarea unor infrastructuri de sprijinire a afacerilor, sub formă de parcuri de specializare inteligentă. Orașul Jibou va solicita finanțare pentru realizarea infrastructurii rutiere/ pietonale și a rețelelor stradale principale. Racordurile investitorilor (chiriașilor) parcului de specializare inteligentă se vor solicita după obținerea autorizațiilor de construire de către aceștia în baza soluțiilor date de furnizorii de utilități.

**extinderea rețelei existente de drumuri în cadrul Parcului Industrial Jibou**, prin **realizarea unui drum cu lungimea de 612 m, din care 101 m drum secundar de acces**, care începe la intersecția cu strada Parc Industrial și se va încheia în dreptul girației proiectate în cadrul lucrărilor variantei de ocolire Jibou; traseul propus are o orientare generală spre nord - nord/vest realizând un semicerc pe partea stângă a Parcului Industrial; prin soluția adoptată se asigură racordarea tuturor drumurilor publice existente în Parcul Industrial cu viitoarea centură de ocolire; totodată se asigură accesul către viitoarele obiective de investiție prevăzute prin extinderea Parcului Industrial; traseul drumului proiectat intersectează la nivel strada Parc Industrial și traseul Drumului de Centură Sud, astfel:

* *elementele geometrice în profil transversal sunt:*
* lățime parte carosabilă: câte o bandă de min. 3,25 m lățime pe sens;
* lățime trotuar: 1x1,50 m;
* lățime platformă: 8 m în profil curent, la care se adaugă lățimea de lucru și bancheta de rezemare în cazul aplicării parapetelor de protecție;
* panta transversală în aliniament pe carosabil și benzi de încadrare 2,5% și 2,0% pe

trotuar, realizat din mixtură asfaltică;

*-structura rutieră nouă propusă pentru carosabil și benzi de încadrare:* 4 cm strat de uzură din MAS16; 6 cm strat de legătură din BAD22,4; 8 cm strat de bază AB31,5; 20 cm strat din piatră spartă; 25 cm strat de fundație din balast; geotextil; min. 10 cm strat de formă;

*-acostamentele,* acolo unde va fi cazul amenajării lor, vor avea ca structură rutieră formată din 20 cm de piatră spartă peste o umplutură de balast;

*-parcarea* de la km 0+040 va avea aceeași structură rutieră ca și partea carosabilă, suprafața S=2320 mp, 32 locuri de parcare, din care 5 parcări pentru autotrenuri, va fi prevăzută cu sistem de colectare a apelor pluviale potențial impurificate, racordat la un separator de hidrocarburi.

**~extinderea rețelei de alimentare cu apă potabilă,** pe o lungime de **520 m,** Dn=125mm,pentru asigurarea cerinței de apă pentru o populație de 350 persoane: Qzi max=27,98 mc/zi (0,32 l/s), Qzi med=21,53 mc/zi (0, 24 l/s), Qincendiu=4,5 l/s; extinderea se va realiza de la rețeaua stradală existentă pe strada Parc Industrial (PEID cu De=125mm), prin intermediul unei conexiuni în zona de început a proiectului – intersecția cu Str. Parc Industrial; pe traseul rețelei proiectate se va realiza o rețea de hidranți exteriori, supraterani, stradali, cu diametrul Dn = 80 mm; racordurile ulterioare, a beneficiarilor/ investitorilor la rețeaua principală proiectată se va face cu acordul/ avizul Companiei de Apă Someș SA;

**~extinderea rețelei de canalizare menajeră,** pe o lungimede **588 m,** Dn=250 mm, pentru Qzi max=27,98 mc/zi (0,32 l/s), Qzi med=21,53 mc/zi (0, 24 l/s), va fi dirijată spre cel mai apropiat cămin menajer, situat după prima intersecție a Str. Parcului Industrial, în punctul cu coordonatele Stereo 1970: X=368088.95; Y=640559.20; pe traseul rețelei se vor monta cămine menajere; racordurile ulterioare a beneficiarilor/investitorilor la rețeaua principală proiectată se va face cu acordul/avizul Companiei de Apă Someș SA;

**~lucrări la sistemul de scurgere a apelor pluviale** - colectarea și evacuarea apelor pluviale de pe platforma drumului proiectat se va realiza prin pantele longitudinale (min. 0,3%) și transversale (min. 2,5%) spre dispozitivele de scurgere a apelor pluviale; pentru evacuarea apelor colectate se va utiliza rețeaua de canalizare proiectată, respectiv rețeaua existentă în cadrul Parcului Industrial; în zona girațiilor amenajate se va asigura corelarea scurgerii apelor cu dispozitivele existente în zonă, astfel:

*-realizare guri de scurgere* pentru colectarea si evacuarea apelor pluviale din zona carosabilă și a parcărilor;

*-realizare rețea de canalizare pluvială* dimensionată pentru un debit Qpl impurificat=120,79 l/s *,* cu lungimea de 960 mşi diametrul de 315/400 mm, racordată la un separator de hidrocarburi dimensionat pentru un debit de Q=150 l/s, montat în zona de început a proiectului, în punctul cu coordonatele Stereo 1970: X=367962.30; Y=640520.54; din separator se va prelungi rețeaua pluvială (cea existentă fiind subdimensionată și parțial funcțională), iar apele pluviale se vor evacua în zona rigolei deschise situate la intersecția Străzii Parc Industrial cu accesul dinspre Str. Amurgului; coordonatele racordului pluvial la vărsare în rigolă sunt: X=368110.27; Y = 640590.38.

-amplasare podeț tubular Φ800 la km 0+230.

**~ Indicatorii de calitate** ai apelor pluviale epurate evacuate în rigola deschisă se vor încadra în prevederile HG nr. 352/2005 pentru modificarea și completarea HG nr. 188/2002, NTPA 001.

**Alimentare cu energie electrică/ extinderea rețelei** va fi asigurată prin racordare la rețeaua stradală existentă pe strada Parc Industrial în baza unui aviz tehnic de racordare. Racordurile ulterioare a beneficiarilor/ investitorilor la rețeaua principală proiectată se va face cu acordul/ avizul SDEE Electrica.

**Alimentarea cu gaze naturale/ extinderea rețelei** va fi asigurată prin racordare la rețeaua stradală existentă pe strada Parc Industrial în baza unui aviz tehnic de racordare, Conducta se va monta îngropat realizată din PE cu diam Dn 90mm. Racordurile ulterioare a beneficiarilor/ investitorilor la rețeaua principală proiectată se va face cu acordul/ avizul DelGaz.

Conectarea la rețelele de telecomunicati ale furnizorilor din zonă se va realiza prin trasee de cabluri pozate îngropat.

**Conectarea la rețelele de telecomunicatii** ale furnizorilor din zonă se va realiza prin trasee de cabluri pozate îngropat.

**b3) utilizarea resurselor naturale, în special a solului, a terenurilor, a apei şi a biodiversităţii**: - în urma executării săpăturilor la infrastructura va rezulta un volum de pământ care va fii reutilizat parțial la umpluturi. Se vor utiliza piatră spartă, balast, nisip și alte agregate la realizarea infrastructurii și a umpluturilor.

**b4)** **cantitatea şi tipurile de deşeuri generate/gestionate:** Gestionarea deșeurilor, pe timpul execuției se va realiza conform, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor;

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciunul din factorii de mediu daca vor fi respectate urmatoarele masuri:

**Măsuri generale pentru protecția factorilor de mediu:**

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate la realizarea priectului se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* se vor utiliza utilaje și vehicule performante, cu un nivel redus de zgomot și de noxe;
* deșeurile se vor colecta selectiv, se vor depozita temporar în zone special destinate și care respectă normele legale în vigoare, iar la intervale stabilite sau ori de căte ori este necesar se vor valorifica/elimina prin servicii specializate la depozitele de deșeuri corespunzătoare fiecarei clase, astfel se va evita contaminarea zonei și se vor evita;
* se va utiliza apă pentru umectarea drumurilor din interiorul șantierului în perioadele calde.
* respectarea prevederilor OUG nr. 92/2021, privind regimul deșeurior, aprobată prin Legea nr.17/2023.

**Măsuri pentru protecția factorului de mediu aer:**

* pe timpul executie se va urmări ca disconfortul creat în timpul săpăturii din degajarea prafului sa se reducă prin stropiri succesive cu apă a stratelor de sol excavat.
* pe timpul transportului pamantului din excavatii se va acoperi camionul cu o prelată, pentru diminuarea antrenarii particulelor de praf.

**Măsuri pentru protecția factorului de mediu sol si subsol:**

* împrejmuire cu gard a incintei organizarii de santier; delimitarea fizică se va face astfel cu exactitate pentru a nu produce distrugeri inutile de teren;
* se vor evita pierderile de carburanți sau lubrifianti la stationarea utilajelor; astfel ca, toate utilajele folosite vor fi atent verificate zilnic;
* organizarea de santier va dispune de toalete ecologice, iar constructorul va avea în vedere întretinerea toaletelor ecologice, prin contract cu o firmă autorizată;
* la părasirea incintei organizărilor de șantier, roțile autovehiculelor se vor curăța pe rampa spălare auto;
* constructorul va trebui să respecte condițiile de mediu și de execuție a lucrărilor impuse prin caietul de sarcini pentru realizarea lucrărilor.
* prevenirea oricarei poluari accidentale prin instruiri periodice si fizic prin utilizarea materialului absorbant ori de cate ori este nevoie.

**Măsuri pentru protecția factorului de mediu apă de suprafață si subterană:**

* execuția rețelelor de alimentare cu apă și canalizare va fi realizată cu respectarea normelor și normativelor tehnice în vigoare. La realizarea acestor lucrări se vor respecta procedurile de avizare / autorizare ale operatorului serviciului public de alimentare cu apă și canalizare din localitate, SC Compania de Apa Somes SA.
* sursele de poluare pot fi numai în situații accidentale, fisurarea canalizării și infiltrarea suspensiilor din sol, deversarea substantelor chimice interzise din neglijenta personalului necalificat. Pentru evitarea acestor accidente se vor instrui tot personalul, cu normele și legislatia în vigoare.

**Măsuri pentru protecția așezărilor umane:**

* obiectivul nu va afecta alte obiective de interes public și/ sau privat.
* se vor lua toate măsurile de diminuare a surselor de poluare.

1. măsuri propuse pentru diminuarea disconfortului pe timpul santierului: nu se va depăși programul de lucru

**Măsuri împotriva zgomotului si vibrațiilor:**

* se propune minimizarea zgomotului produs de utilaje prin functionarea ratională, nu se permite stationarea cu motorul pornit;
* sursa de poluare a aerului prin zgomot puternic poate fi accidental, prin scapare, ciocnire, spargere a elementelor de constructii, se va incerca eliminarea prin instruire personalului angajat si subcontractorilor.

**Organizarea de șantier**

Spaţiul pentru organizarea de şantier va fi delimitat şi va cuprinde:

* platformă pentru depozitare materiale reutilizabile rezultate din demolare (dacă este cazul);
* platformă depozitare deşeuri care nu se mai pot utiliza;
* întreaga incintă va fi împrejmuită/ delimitată cu gard din plase de oţel sau alte elemente specifice de împrejmuire;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/ baze de producţie autorizate;
* accesul constructorilor pe șantier se va realiza din drumul public;
* se vor respecta prevederile normelor de salubritate în vigoare.
* lucrările de organizare a șantierului vor fi corect concepute și executate, cu dotări moderne care să reducă emisiile de noxe în aer, apă și pe sol.
* lucrările vor fi concentrate într-un singur amplasament, diminuând astfel zonele de impact și favorizând o exploatare controlată și corectă.
* la terminarea lucrărilor, executantul va lua măsuri de desființare a șantierului astfel : - dezafectarea amenajărilor de șantier;

- curățarea locurilor din ampriza lucrărilor.

După finalizarea lucrărilor de construire se vor amenaja spațiile din jurul platforme prin însemânțare cu iarbă, plantări de arbori/arbuști. Dacă pe parcursul lucrărilor sunt afectate zonele limitrofe aferente domeniului public acestea se vor readuce la starea inițială.

**b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: *-*** nu este cazul;

**b7)riscurile pentru sănătatea umană - de ex., din cauza contaminării apei sau a poluării atmosferice:** implementarea proiectului nu va avea impact negativ asupra condițiilor de viață ale locuitorilor ( schimbari asupra calitatii mediului, zgomot, scaderea calitații hranei, etc.); Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**c1)** **utilizarea actuală si aprobată a terenurilor:** conform certificatului de urbanism nr. 40 din 23.05.2023 emis de Primăria orașului Jibou, terenul este situat în intravilanul localității Jibou, zona străzii Parc Industrial, f.n. Imobilul este proprietatea Primăriei Orașului Jibou;

**c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa și extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie, iar extinderea spațială a impactului va fi locală.

d2) natura impactului: va fi pozitivă, prin dezvoltarea reţelelor de utilităţi;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

- în conformitate cu decizia pentru rpoiectul depus: *nu este necesară elaborarea SEICA*, decizie eliberată de către Administrația Națională Apele Române, înregistrată la A.P.M. Sălaj cu nr. 9860 din 27.12.2023, decizie justificată prin următoarele: *lucrările prevăzute în proiect, nu vor avea impact asupra corpurilor de apă;*

**Amplasament:** intrav. orașului Jibou, zona străzii Parc Industrial, jud. Sălaj; cursuri de apă cadastrate: r. Agrij, r. Apa Sărată, și cursuri de apă necadastrate.

**Corp de apă de suprafață**: RORW2.1.49\_B1, Agrij și afluenți; RORW2.1\_B5, Someș-cf. Apa Sărată-cf. Lăpuș; RORW2.1.50\_B1, Apa Sărată.

**Corp de apă subterană:** freatic,ROSO11, Someșul Superior, lunca și terasele.

**Corp de apă subteran:** adâncime, ROCR08 Arad-Oradea-Satu Mare.

* Respectarea măsurilor și condiţiilor de realizare a proiectului în conformitate cu **Avizul de gospodărire a apelor proiect** eliberat de A.N. Apele Române, Administrația Bazinală de Apă Someș- Tisa Sistemul de Gospodărire a Apelor Sălaj

***Avizul de gospodărire a apelor se emite cu următoarele condiții:***

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albii fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
3. Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
4. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
5. Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
6. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
7. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.

8. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.

9. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

10. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita *Aviz de gospodărire a apelor modificator*, conform Ordinului MAP nr. 828/04.07.2019.

11. Recepția lucrărilor se va face în prezența delegatului SGA Sălaj.

12. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

Prezentul aviz nu se referă la stabilitatea și rezistența lucrărilor propuse și nici la calitatea materialelor prevăzute în cadrul lucrărilor.

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

***Caracteristicile proiectului si/sau condiţiile de realizare a proiectului:***

- Respectarea prevederilor avizului de gospodărire a apelor, eliberat de Administrația Națională ”Apele Române” Administrația Bazinală de Apă Someș- Tisa Sistemul de Gospodărire a Apelor Sălaj.

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor , Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor.
* Asigurarea refacerii mediului în toată zona de implementare a proiectului, ulterior finalizării lucrărilor.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT

Întocmit,

Ing. Claudia SANDOR